
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 15P/57/2025 6625202004 20. 08. 2025 Mgr. Lenka Ragačová Černíková ECLI:SK:OSLC:2025:6625202004.2
ROZSUDOK V MENE SLOVENSKEJ REPUBLIKY Okresný súd Lučenec sudkyňou Mgr. Lenkou Ragačovou Černíkovou v právnej veci navrhovateľky: maloletá A. B., narodená XX.XX.XXXX, trvale bytom obec Jelšovec, prechodne bytom C. XXX, toho času bytom D. XX, E., F. G. H. a snúbenca: F. I., narodený XX.XX.XXXX, trvale bytom Lučenec, toho času bytom D. XX, E., F. G. H., za účasti zákonných zástupcov maloletej navrhovateľky: otec I. B., narodený XX.XX.XXXX, trvale bytom obec J., K. L. D. C. XXX a matka M. B., narodená XX.XX.XXXX, trvale bytom obec J., toho času bytom C. XXX, o povolenie uzavrieť manželstvo, takto rozhodol: I. Súd p o v o ľ u j e maloletej A. B., narodenej XX.XX.XXXX v Lučenci, dcére M. B., G. I., narodenej XX.XX.XXXX a I. B., narodeného XX.XX.XXXX uzavrieť manželstvo so snúbencom F. I., narodeným XX.XX.XXXX v N., synom O. I., G. P., narodenej XX.XX.XXXX a D. I., narodeného XX.XX.XXXX. II. Žiaden z účastníkov n e m á n á r o k na náhradu trov konania. odôvodnenie: 1. Navrhovateľka v podanom návrhu uviedla, že s budúcim manželom F. I. by chcela uzavrieť manželstvo pred presťahovaním do H., kde by s manželom chcela žiť, nakoľko snúbenec žije a pracuje v H.. 2. Súd vo veci uskutočnil pojednávanie dňa 20.08.2025 za osobnej účasti všetkých účastníkov konania. 3. Navrhovateľka na pojednávaní trvala na skutočnostiach uvedených v podanom návrhu a naďalej chcela uzavrieť manželstvo so snúbencom F. I., na uzavretie ktorého však z dôvodu neplnoletosti potrebuje povolenie súdu. Zákonní zástupcovia maloletej navrhovateľky s uzavretím manželstva súhlasia, majú za to, že snúbenec ich dcéry sa o ňu ako aj o dieťa, ktoré dcéra pravdepodobne čaká, vie postarať. Súhlasia aj s presťahovaním dcéry za snúbencom do Nemecka, kde snúbenec žije aj spolu s jeho rodičmi, ktorých rodičia navrhovateľky poznajú. Snúbenec navrhovateľky sa tiež vyjadril, že chce s navrhovateľkou uzavrieť manželstvo, nie sú mu známe žiadne prekážky, ktoré by uzavretiu manželstva bránili. 4. Podľa § 1 ods. 1 až 3 zákona č. 36/2005 Z. z. o rodine (ďalej len „zákon o rodine“), manželstvo je zväzok muža a ženy, ktorý vzniká na základe ich dobrovoľného a slobodného rozhodnutia uzavrieť manželstvo po splnení podmienok ustanovených týmto zákonom. Účelom manželstva je vytvoriť harmonické a trvalé životné spoločenstvo, ktoré zabezpečí riadnu výchovu detí. Muž a žena, ktorí chcú spolu uzavrieť manželstvo (ďalej len „snúbenci“), majú vopred poznať navzájom svoje charakterové vlastnosti a svoj zdravotný stav. 5. Podľa § 2 zákona o rodine, manželstvo sa uzaviera súhlasným vyhlásením (ďalej len „vyhlásenie“) snúbencov pred orgánom obce alebo mestskej časti, ktorá vedie matriku (ďalej len „matričný úrad“),
alebo pred orgánom registrovanej cirkvi alebo náboženskej spoločnosti 1) (ďalej len „orgán cirkvi“). Snúbenci verejne a slávnostným spôsobom v prítomnosti dvoch svedkov vyhlásia, že uzavierajú manželstvo. 6. Podľa § 11 zákona o rodine, manželstvo nemôže uzavrieť maloletý. Súd môže v súlade s účelom manželstva výnimočne povoliť uzavretie manželstva maloletému staršiemu ako 16 rokov. Bez povolenia súdu je manželstvo neplatné. V takom prípade súd aj bez návrhu rozhodne, že manželstvo je neplatné. 7. Podľa § 87 ods. 1 až 3 zákona č. 161/2015 Z. z. Civilný mimosporový poriadok (ďalej len „CMP“), konanie o povolenie uzavrieť manželstvo sa začína len na návrh. Návrh podáva osoba, ktorá môže manželstvo uzavrieť iba s povolením súdu. Osoby, ktoré chcú uzavrieť manželstvo, podávajú návrh spoločne, ak každá z nich môže manželstvo uzavrieť iba s povolením súdu. 8. Podľa § 88 CMP, navrhovateľ má v konaní spôsobilosť samostatne konať pred súdom v plnom rozsahu. 9. Podľa § 89 CMP, účastníkmi konania o povolenie uzavrieť manželstvo sú tí, ktorí chcú uzavrieť manželstvo, a ich zákonní zástupcovia. 10. Podľa § 90 CMP, súd vyslúchne navrhovateľa bez prítomnosti ďalších osôb vždy, ak o to navrhovateľ požiada. O tomto práve musí byť navrhovateľ poučený pred výsluchom. 11. Podľa § 91 CMP, rozsudok o povolení uzavrieť manželstvo obsahuje vo výroku označenie osoby, s ktorou má navrhovateľ manželstvo uzavrieť. Konanie sa začína len na návrh jedného z manželov. Účastníkmi konania o rozvod manželstva sú manželia. 12. Súd mal v konaní preukázané, že maloletá navrhovateľka A. B. je staršia ako 16 rokov, skutočne chce uzavrieť so svojím snúbencom F. I. manželstvo, ktorý je tiež rozhodnutý uzavrieť manželstvo s maloletou navrhovateľkou a spoločne vychovávať v spoločnej domácnosti ich maloleté dieťa, ktoré sa má narodiť. Rodičia maloletej navrhovateľky s uzavretím manželstva súhlasia. Na základe uvedené má súd preukázané, že snúbenci A. B. a F. I. sa dobrovoľne a slobodne rozhodli uzavrieť manželstvo, do uzavretia manželstva ich nikto nenúti, zároveň je predpoklad, že uzavretím manželstva snúbencov bude naplnený účel manželstva, a to vytvorenie harmonického a trvalého životného spoločenstva, ktoré zabezpečí riadnu výchovu detí. Preto súd na základe vykonaného dokazovania uzavretie manželstva maloletej A. B. a F. I. povolil. 13. O trovách konania rozhodol súd podľa § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. 14. Po vyhlásení rozsudku účastníci konania zhodne uviedli, že sa vzdávajú práva podať voči rozsudku odvolanie. 15. Podľa § 2 ods. 1 CMP, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 16. Podľa § 221 písm. a) zákona č. 160/2015 Z. z. Civilný sporový poriadok (ďalej len „CSP“), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 17. Podľa § 368 CSP, osoba oprávnená podať odvolanie sa môže odvolania vzdať. Vzdať sa odvolania možno len voči súdu, a to až po vyhlásení rozhodnutia. Poučenie: Proti tohto rozsudku odvolanie nie je prípustné, nakoľko sa účastníci konania po vyhlásení a odôvodnení rozsudku práva podať odvolanie výslovne vzdali podľa § 368 CSP.
Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona (Exekučný poriadok).

